|  |  |
| --- | --- |
| εθνοσημο εγχρωμο μεγαλο**Πρεσβεία της Ελλάδος****Γραφείο Οικονομικών και Εμπορικών Υποθέσεων****Τόκυο** | **ΑΔΙΑΒΑΘΜΗΤΟ - ΚΑΝΟΝΙΚΟ**23 Ιουνίου 2016Α.Π.Φ. 670/119 |

**Προς**: Β8 Διεύθυνση Επιχειρηματικής Συνεργασίας (μέσω Κ/Τ)

**Κοιν**.: (μέσω Κ/Τ)

- Δ.Γ. Υφυπουργού κ. Δημ. Μάρδα

* Γραφείο κ. ΓΓ ΔΟΣ
* Γραφείο κ.Β’ Γενικού Διευθυντού
* Β4 Διεύθυνση

Συνδέσμους και Επιμελητήρια (μέσω ημών)

**Ε.Δ.:** Υπ’ όψιν κ. Πρέσβεως (μέσω ημών)

**Θέμα**: Ίδρυση Ελληνο-ιαπωνικού Εμπορικού Επιμελητηρίου

Εγκρίθηκε από το αρμόδιο ιαπωνικό Υπουργείο Γαιών, Υποδομών, Μεταφορών και Τουρισμού (MLIT) η αίτηση ίδρυσης του Ελληνο-ιαπωνικού Εμπορικού Επιμελητηρίου στην Ιαπωνία που κατατέθηκε προ δύο μηνών, ενώ η επίσημη γραπτή θετική απάντηση αναμένεται εντός της ερχομένης εβδομάδας. Για την ίδρυση διμερούς Επιμελητηρίου αρκεί η έγκριση του αιτήματος από το MLIT, χωρίς να χρειάζεται η έκδοση σχετικής δικαστικής απόφασης.

Πρόκειται για το πρώτο Ελληνο-ιαπωνικό Εμπορικό Επιμελητήριο στα χρονικά οικονομικών σχέσεων των δύο χωρών και αναμένεται να λειτουργήσει θετικά για την περαιτέρω ανάπτυξη των διμερών μας οικονομικών και επιχειρηματικών σχέσεων. Η ύπαρξη Ελληνο-ιαπωνικού Επιμελητηρίου είναι απαραίτητη για την μεγαλύτερη προβολή της εικόνας της χώρας μας στην Ιαπωνία, ιδίως εν όψει της διοργάνωσης των Ολυμπιακών Αγώνων 2020 στο Τόκυο. Πέραν αυτού θα προσφέρει δυνατότητες οργάνωσης εκδηλώσεων και προωθητικών ενεργειών που είναι ευκολότερο να υλοποιηθούν από ένα τέτοιο όργανο.

Το Επιμελητήριο εδρεύει στο Τόκυο και δέχεται ως μέλη του εταιρείες και φυσικά πρόσωπα που εδρεύουν / κατοικούν τόσο στην Ιαπωνία όσο και στην Ελλάδα. Για το πρώτο τουλάχιστον διάστημα λειτουργίας του Επιμελητηρίου, τις υπηρεσίες διοικητικής υποστήριξης του Επιμελητηρίου θα προσφέρει το Γραφείο ΟΕΥ Πρεσβείας Τόκυο.

Η σύνθεση του διοικητικού συμβουλίου του Επιμελητηρίου έχει ως εξής:

Πρόεδρος: Tony Andriotis, δικηγόρος, Hughes Hubbard & Reed
Αντιπρόεδρος: Δημήτριος Βαβουγιός, CFA, PAG Real Estate
Ταμίας: Ζαχαρίας Ψαράκης, CEO, Eco Energy Systems Japan KK
Μέλη: Αθανάσιος Φραγκής,Nostimia Co. Ltd.
 Αντώνιος Χαρούλης, Momo Co., Ltd. / XARA Ltd.

. Ο Προϊστάμενος

 

 Διονύσης Πρωτοπαπάς

 Σύμβουλος Α’ Ο.Ε.Υ.